67. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ. Δ16/011/704/Β της 4/11 Οκτ. 1991 (ΦΕΚ Β΄ 837) Ορισμός συντονιστή διοίκησης Γ.Γ.Δ.Ε. Έχοντας υπόψη: 1.Τις διατάξεις: α)του άρθρ. 11 του Νόμ. 1586/86 «Βαθμολογική διάρθρωση των θέσεων του δημοσίου κ.λπ.» (ΦΕΚ 37/Α), β)των άρθρ. 84-94 του Π.Δ. 910/77 «Περί Οργανισμού του Υπουργείου Δημ. Έργων» (ΦΕΚ 305/Α), όπως τροποποιήθηκαν και ισχύουν σήμερα και γ)του Νόμ. 1232/82 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/64 κ.λπ.» (ΦΕΚ 22/Α). Σελ. 90,5446(α) Τεύχος 1161-Σελ. 38 2.Την ανάγκη συντονισμού των δραστηριοτήτων των Διευθύνσεων και ανεξαρτήτων τμημάτων διανομαρχιακού επιπέδου της Γ.Γ.Δ.Ε., όπως υφίσταται και λειτουργούν σήμερα, αποφασίζουμε: Ορίζουμε τον Προϊστάμενο των Διευθύνσεων Συγκοινωνιακών Έργων (άρθρ. 87 Π.Δ. 910/77) των περιφερειακών υπηρεσιών της Γ.Γ.Δ.Ε., συντονιστή διοίκησης με αρμοδιότητα το συντονισμό των δραστηριοτήτων των Δ/νσεων Συγκοινωνιακών Έργων, Υδραυλικών Έργων και Περιφερειακού Εργαστηρίου Δημ. Έργων και των τμημάτων Κτιριακών έργων, Προγράμματος και Ηλεκτρονικού Υπολογιστή, Τοπογραφήσεων, Μηχανολογικού-Ηλεκτρολογικού και Διοικητικού, της ίδιας χωρικής αρμοδιότητας με τη Διεύθυνση στην οποία προΐσταται. Η άνω απόφαση συμπληρώθηκε από την Δ16/010/913/Β/30 Δεκ. 1991-14 Ιαν. 1992 (ΦΕΚ Β΄ 11) «και ορίστηκε ότι οι ορισθέντες Συντονιστές Διοίκησης, παράλληλα με τα νέα τους καθήκοντα, θα ασκήσουν προσωρινά και τα καθήκοντα και τις αρμοδιότητες του Προϊσταμένου της Δ/νσης Συγκ/κών Έργων».

[Source: greek_legal_code_raptarchis | Tokens: 1440]